ষাটের পর মহাশ্বেতার স্বভাবসিদ্ধ পরিবর্তনটি লক্ষণাক্রান্ত হয়ে ওঠে। যে-পঞ্চাশ থেকে তাঁর লেখালেখি শুরু সেটি ষাটে একপ্রকার বিশেষত্বপ্রবণ; নিম্নবর্গীয় চরিত্র-নির্মাণ তথা ইতিহাসের ধারাবাহী আদিবাসী প্রান্তজনের লৌকিক জীবনাচরণে তা পুনর্গঠিত – তীব্রতর, গুরুত্বপূর্ণও। মহাশ্বেতার লেখকপ্রবণতাও ষাটেই চিনে নেওয়া যায় – প্রতিরোধ, শ্রেণিচেতনার উচ্চনাদী দ্রোহচেতন স্বরে। যেটি সত্তরে এসে আরেকটি পর্যায়ে উপনীত। কর্মে-তত্ত্বে চিন্তায় একপ্রকার বুঝে নেওয়ার পালা চলতে তাকে। সেই ফলশ্রম্নতি সত্তরের মাঝামাঝি পাওয়া যায়। লেখা হয় নকশাল নিয়ে হাজার চুরাশির মা (১৯৭৪)। এ প্রসঙ্গে লেখক বলেন :